**PRILOG I**

**DOKUMENTACIJA ZA PODNOŠENJE PRIJAVE PROJEKTA ZA TIP OPERACIJE 1.1.2 LRS**

**Potpora razvoju malih poljoprivrednih gospodarstava , oznaka natječaja : PMG-1/2018**

|  |  |
| --- | --- |
| **OBAVEZNA DOKUMENTACIJA ZA SVE NOSITELJE PROJEKATA**  ***Napomena:***  *Dokumenti navedeni u popisu moraju biti priloženi prema redoslijedu (r. br.1 -16.)*  *Svi dokumenti moraju biti originali ili preslike ovjerene od strane javnog bilježnika osim ako nije posebno naznačeno.*  *Nositelj projekta može od LAG-a zatražiti povrat originalne dokumentacije.* | |
| **1.** | **Potpisan i ovjereni Prijavni obrazac A. *- original***  *Pojašnjenje:Preuzmite predložak Prijavnog obrasca (Obrazac A. – sastavni dio Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac odštampajte , potpišite i ovjerite (OPG koji nema žig može samo potpisati) te zajedno s propisanom dokumentacijom (navedenom u točkama 1. - 16.) dostavite na način i u rokovima kako je propisano LAG Natječajem.*  *NAPOMENA: U slučaju da prijavni obrazac nije dostavljen ili nije ovjeren i/ili potpisan od strane nositelja OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **2.** | **Obrazac B. Poslovni plan (opisni i tablični dio). *- original***  *Pojašnjenje: Preuzmite predložak Poslovnog plana (Obrazac B. sastavni dio Natječaja) u word formatu te ga popunite u skladu s pojašnjenjima i uputama. Tablični dio (excel format) poslovnog plana se obavezno dostavlja u elektroničkom obliku (DVD ili CD s oznakom R:CD/R, DVD/R).*  *NAPOMENA: U slučaju da obrazac B. Poslovni plan (opisni i tablični dio) nije dostavljen prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **3.** | **Preslika osobne iskaznice nositelja projekta (nositelja OPG-a/vlasnika obrta/odgovorne osobe u trgovačkom društvu/zadruzi).**  *Pojašnjenje:*  *Dostavite obostranu presliku osobne iskaznice koja mora biti važeća na dan podnošenja prijave projekta (nije potrebna ovjera kod javnog bilježnika). U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.*  *NAPOMENA: U slučaju da preslika osobne iskaznice nije dostavljena prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **4.** | **Potvrda o ekonomskoj veličini poljoprivrednog gospodarstva, izdana od Savjetodavne službe nakon objave Natječaja te potpisana od djelatnika Savjetodavne službe.** - ***Original -***  *Pojašnjenje:*  *Potvrda o ekonomskoj veličini poljoprivrednog gospodarstva obvezna je za sve nositelje projekata. Mora biti potpisana od strane djelatnika Savjetodavne službe i izdana nakon objave natječaja.*  *Potvrda o ekonomskoj veličini poljoprivrednog gospodarstva sadrži sljedeće:*  *- Izračun ekonomske veličine poljoprivrednog gospodarstva*  *- Izjava o proizvodnim resursima poljoprivrednog gospodarstva*  *- FADN kalkulator s vidljivim izračunima.*  *NAPOMENA: U slučaju da Potvrda o ekonomskoj veličini nije dostavljena prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **5.** | **Obrazac C. Izjava o veličini poduzeća. *-Original -***  *Pojašnjenje:Preuzmite predložak (Obrazac C. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).* NAPOMENA: *Obrazac ispunjavaju svi organizacijski oblici poljoprivrednog gospodarstva: OPG, obrt, trgovačko društvo, zadruga. U slučaju da Izjava o veličini poduzeća nije dostavljena prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **6.** | **Obrazac D. Izjava o radnom iskustvu ili Uvjerenje o stručnom osposobljavanju *-Original -*** *potpisan i ovjeren po potrebi*  *Radno iskustvo u poljoprivredi može se dokazati trajanjem upisa nositelja OPG-a ili člana OPG-a /vlasnika obrta ili zaposlenika u obrtu/odgovorne osobe ili zaposlenika pravne osobe u Upisniku poljoprivrednika (bez obzira u kojem PG-u je isti bio upisan). U zahtjevu za potporu potrebno je priložiti Obrazac D.Izjavu o radnom iskustvu sa popisom MIPBG-a poljoprivrednih gospodarstava u kojima je isti bio upisan ili zaposlen ili dostaviti Potvrdu o podacima evidentiranim u matičnoj evidenciji HZMO (potpisana i ovjerena od HZMO ili e-Potvrda HZMO) iz kojih je vidljivo radno iskustvo u poljoprivredi. Dovoljno je dostaviti jedan od zatraženih dokumenata. U slučaju da nijedan od dokumenata nije dostavljen prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **7.** | **Obrazac E. Kriteriji odabira** - ***Original*** ***-*** *potpisan i ovjeren po potrebi*  *Pojašnjenje:Preuzmite predložak (Obrazac E. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).* *NAPOMENA: U slučaju da obrazac E. Kriteriji odabira nije dostavljen prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **8.** | **Potvrda Porezne uprave iz koje je vidljivo da nositelj projekta ima regulirane financijske obveze prema državnom proračunu RH, ne starija od 30 dana na dan podnošenja prijave projekta i ovjerena od strane Porezne uprave. U Potvrdi ne smije biti naveden dug.**   * ***Original*** *- bez mogućnosti dopune/obrazloženja/ispravka (D/O/I)* |
| **9.** | **Rješenje o upisu u Upisnik subjekata u ekološkoj proizvodnji i/ili posljednju Potvrdnicu (certifikat) kontrolnog tijela za ekološke proizvođače -*ukoliko je primjenjivo***   * *Original ili ovjeren kod javnog bilježnika- bez mogućnosti dopune/obrazloženja/ispravka (D/O/I)* |
| **10.** | **Zahtjev za potporu za izravna plaćanja za 2017 godinu (LIST A , LIST B, LIST C)**   * *Original ovjeren od strane APPRR-a- bez mogućnosti dopune/obrazloženja/ispravka (D/O/I)* |
| **11.** | **Potvrda o redovnom obrazovanju i stručnom osposobljavanju -*ukoliko je primjenjivo***   * *Original ili ovjeren kod javnog bilježnika - bez mogućnosti dopune/obrazloženja/ispravka (D/O/I)*   ***Pojašnjenje:***  ***OPG:*** *Korisnik ostvaruje bodove ako nositelj OPG-a/član OPG-a posjeduje Diplomu ili Potvrdu o završetku studijskog programa agronomskog/šumarskog/veterinarskog/ekonomskog smjera.*  ***OBRT:*** *Korisnik ostvaruje bodove ako vlasnik obrta ili zaposlenik obrta posjeduje Diplomu ili Potvrdu o završetku studijskog programa agronomskog/šumarskog /veterinarskog / ekonomskog smjera.*  ***PRAVNA OSOBA:*** *Korisnik ostvaruje bodove ako odgovorna osoba ili zaposlenik pravne osobe posjeduje Diplomu ili Potvrdu o završetku studijskog programa agronomskog/šumarskog /veterinarskog / ekonomskog smjera* |
| **12.** | **Dokumentacija kojom se dokazuje da se projektom uvodi novi/inovativni proizvod/tehničko-tehnološki proces - *ukoliko je primjenjivo***   * *Original ili ovjeren kod javnog bilježnika, sa mogućnosti obrazloženja/ispravka (O/I)*   ***Pojašnjenje:***  *Ako korisnik* ***projektom koji je predmet zahtjeva za potporu******uvodi inovativni proizvod/ tehničko-tehnološki proces,*** *potrebno je dostaviti sljedeću dokumentaciju:*  *Dokaz o priznanju patenta izdan od nadležne institucije i/ili*  *Dokaz o nagradi na sajmovima inovacija (domaćim i stranim) i/ili*  *Dokaz o zaštićenom intelektulanom vlasništvu izdan od nadležne institucije ili postoji objašnjena strategija zaštite intelektualnog vlasništva*  *Priznati patent/nagrade/zaštićeno intelektulano vlasništvo/objašnjena strategija zaštite intelektulanog vlasništva mora se odnositi na proizvod/tehničko-tehnološki proces koji je predmet projekta (ulaganja) prijavljenog u zahtjevu za potporu.*   * ***U zahtjevu za potporu potrebno je detaljno navesti koji je to inovativni proizvod/tehničko-tehnološki proces te obrazložiti na koji način je isti inovativan i povezan s projektom (ulaganjem) prijavljenim u zahtjevu za potporu.*** |
| **13.** | **Obrazac F. FADN kalkulator\_2018 - *original***  *Pojašnjenje: Nositelj projekta mora ispuniti i priložiti FADN kalkulator ako projektom planira ostvarenje cilja „povećanje proizvodnog kapaciteta iskazanom kroz povećanje ukupnog standardnog ekonomskog rezultata“.*  *Preuzmite predložak FADN kalkulatora (Obrazac F.FADN kalkulator\_2018 koji je sastavni dio Natječaja) u excel formatu te ga popunite u skladu s pojašnjenjima i uputama. FADN kalkulator se obavezno dostavlja i u elektroničkom obliku (DVD ili CD s oznakom R:CD/R, DVD/R).* Napomena: U FADN kalkulator unosite podatke za godinu kada planirate predati drugi (konačan) zahtjev za isplatu odnosno kada ve aktivnosti projekta budu završene. Navedeni podaci moraju odgovarati planiranim podacima u POSLOVNOM PLANU (tablica 2. Proizvodnja). |
| **OBAVEZNA DOKUMENTACIJA VEZANA UZ POREZNI STATUS NOSITELJA PROJEKTA:** | |
| **OBVEZNICI POREZA NA DOHODAK** | |
| **14.** | A. KOJI OBAVLJAJU SAMOSTALNU DJELATNOST I UTVRĐUJU DOHODAK KAO RAZLIKU POSLOVNIH PRIMITAKA I IZDATAKA  *-Original ili ovjeren kod javnog bilježnika - bez mogućnosti dopune/obrazloženja/ispravka (D/O/I)*  • Prijava poreza na dohodak za 2015 , 2016 i 2017 godinu (**Obrazac DOH**), ovjerena od strane nadležne Porezne uprave zajedno s pregledom poslovnih primitaka i izdataka (**Obrazac P-PPI**) za razdoblje od 1. siječnja do 31. Prosinca 2015; 2016 i 2017 godine, ovjerena i potpisana od strane nositelja projekata • Popis dugotrajne imovine na dan 31.12.2015 , 2016 i 2017 godine ***ILI*** • Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodak  NAPOMENA: Pod dohotkom od samostalne djelatnosti smatra se, u skladu s čl. 28. Zakona o porezu na dohodak (NN br. 115/16), dohodak od obrta i s obrtom izjednačenih djelatnosti, dohodak od slobodnih zanimanja, dohodak od poljoprivrede i šumarstva, drugi dohodak na temelju kojeg su porezni obveznici obvezno ili na vlastiti zahtjev odlučili utvrđivati dohodak na način za samostalne djelatnosti. |
|  | B. KOJIMA SE DOHODAK, POREZ I PRIREZ OD SAMOSTALNE DJELATNOSTI UTVRĐUJE I PLAĆA U PAUŠALNOM IZNOSU  *-Original ili ovjeren kod javnog bilježnika - bez mogućnosti dopune/obrazloženja/ispravka (D/O/I)*  • Evidencija o prometu na kraju 2015, 2016 i 2017 godine **(Obrazac KPR),** ovjerena i potpisana od strane nositelja projekta • Izvješće o paušalnom dohotku od samostalnih djelatnosti te uplaćenom paušalnom porezu na dohodak i prirezu poreza na dohodak za 2015, 2016 i 2017 godinu **(Obrazac PO – SD),** ovjereno od strane nadležne Porezne uprave ili • Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodak u paušalnom iznosu  NAPOMENA: Samostalne djelatnosti koje se mogu paušalno oporezivati propisane su čl. 1. Pravilnika o paušalnom oporezivanju samostalnih djelatnosti (NN br. 1/2017). |
| **OBVEZNICI POREZA NA DOBIT** | |
| **15.** | A. KOJI SU POSLOVALI  *Original ili ovjeren kod javnog bilježnika - bez mogućnosti dopune/obrazloženja/ispravka (D/O/I)*  • Godišnji financijski izvještaj GFI-POD za 2015, 2016 i 2017 godinu s potvrdom o primitku dokumentacije od FINA-e • Popis dugotrajne imovine na dan 31.12.2015. , 31.12.2016 , 31.12.2017 godine  B. KOJI JE BIO U STATUSU MIROVANJA  • Izjava o neaktivnosti sukladno čl. 20. st. 7. Zakona o računovodstvu ovjerena od FINA-e (ili potvrda FINA-e da je zaprimila predmetnu izjavu od korisnika za prethodnu financijsku godinu)  NAPOMENA: *Obveznici poreza na dobit koji su predali izvještaje u ovoj godini, obvezni su dostaviti Obrazac GFI-POD i Popis dugotrajne imovine i za 2017. godinu.* |
| **NOSITELJI PROJEKTA KOJA NISU OBVEZNICI POREZA NA DOHODAK (ukupni godišnji primitak manji od 80.500,00 HRK)** | |
| **16.** | • Obrazac Evidencije o prodaji vlastitih poljoprivrednih proizvoda za 2015, 2016 i 2017 godinu  **Original ili ovjeren kod javnog bilježnika - bez mogućnosti dopune/obrazloženja/ispravka (D/O/I)**  NAPOMENA: Nositelji projekta koji po osnovi djelatnosti poljoprivrede i šumarstva nisu obveznici poreza na dohodak sukladno čl. 29. st. 3. Zakona o porezu na dohodak (NN br. 115/16), odnosno oni koji po toj osnovi u poreznom razdoblju ostvare ukupni godišnji primitak manji od 80.500,00 HRK, pod uvjetom da nisu obveznici poreza na dodanu vrijednost sukladno posebnom zakonu ili ako ostvaruju poticaje na način i pod uvjetima propisanim posebnim za­konima. |

**NAPOMENA:**

1. ***Svi dokumenti moraju biti originali ili preslike ovjerene od strane javnog bilježnika osim osobne iskaznice.Za svaki originalni dokument u slučaju potrebe moguće je zatražiti povrat u uredu lag-a.Ured lag-a će evidentirati da je zaprimio originalnu dokumentaciju te sačiniti zapisnik o preuzimanju originalne dokumentacije od strane korisnika.Originalnu dokumentaciju prijavitelj je dužan čuvati te u slučaju kontrole provedbe projekta pokazati na uvid.***
2. ***Ponude na temelju kojih je prijavitelj projekta utvrdio iznose potrebne za ostvarenje aktivnosti nisu obavezne za dostavu no ukoliko prijavitelj želi obrazložiti vrijednosti koje je namijenio za pojedinu aktivnost te ukoliko se radi o specifičnim aktivnostima ili specifičnoj namjeni te posebnoj vrsti opreme ponude se mogu dostaviti zajedno sa ostalom obveznom dokumentacijom.Ponude treba uložiti redoslijedom nakon obvezne dokumentacije (1-16).***
3. ***Kod nekih od dokumenata od br.1-16 naznačeno je „ukoliko je primjenjivo“ što podrazumijeva da će prijavitelj morati priložiti navedeni dokument u slučaju da želi ostvariti bodove po kriteriju koji je vezan uz taj dokument.***